b'\n_START_ARTICLE_\nDouglas Rayner Hartree\n_START_SECTION_\n\xc5\xbdivljenje in delo\n_START_PARAGRAPH_\nHartree je leta 1921 po prekinitvi \xc5\xa1tudija diplomiral na Kolid\xc5\xbeu svetega Janeza v Cambridgeu, leta 1926 pa doktoriral. Med letoma 1929 in 1945 je bil Beyerjev profesor uporabne matematike in teoreti\xc4\x8dne fizike na Univerzi v Manchestru. Leta 1946 se je vrnil na Univerzo v Cambridgeu in pou\xc4\x8deval matemati\xc4\x8dno fiziko._NEWLINE_Bil je v bistvu teoreti\xc4\x8dni fizik in je razvil pomembne metode v numeri\xc4\x8dni analizi. Na univerzi je poslu\xc5\xa1al Bohra, ki ga je navdu\xc5\xa1il za probleme v atomski fiziki, \xc5\xa1e posebeja za numeri\xc4\x8dne integralske metode re\xc5\xa1evanja diferencialnih ena\xc4\x8db pri ra\xc4\x8dunanju valovnih funkcij v atomu. Na tem podro\xc4\x8dju je razvil pojem samokonsistentnega polja v kvantni mehaniki._NEWLINE_Na podlagi naprave, ki jo je prvi predlagal lord Kelvin in izdelal Vannevar Bush v ZDA, je Hartree izdelal diferencialni analizator._NEWLINE_Leta 1932 so Hartreeja izvolili za \xc4\x8dlana Kraljeve dru\xc5\xbebe._NEWLINE_Po njem se imenuje fizikalna enota hartree za energijo z vrednostjo 27,2144 eV. To je Hartreejeva energija W\xe2\x82\x95 izra\xc5\xbeena v eV.'